section_heading: Životopis
paragraph_text: Sa Sašom Randićem je 2006. godine predstavljao Hrvatsku na 10. arhitektonskom bijenalu u Veneciji. Sa skupinom od 15 Hrvatskih arhitekata 2010. godine predstavljao Hrvatsku na Venezianskom bienalu s projektom plovećeg paviljona "teglenica". Paviljon je projektiran i izveden u brodogradilištu Kraljevica, izložen i korišten 4 dana kao dio javnog prostora Gata Karoline Riječke u Rijeci. Prilikom plovidbe do Venezie paviljon se urušio i nije nikada privezan i pokazan na Rivi dei' Schiavoni. Radovi su mu objavljeni u nizu domaćih te stranih knjiga, revija i stručnih časopisa: Čovjek i Prostor, Oris, Domus, Area, Abitare (Italija), Casabella, Architectural Review (GB), a+u, GA document (japan) 10A (Nizozemska), Domes (Grčka), Arquitecturaviva (Španjolska), Proektinternational (Rusija). Autor je više stručnih članaka i kritika objavljenih u časopisima Oris i Čovjek i Prostor, Prostor, Novi list, Jutarnji list, Vjesnik. Sa sašom Randićem jedan je od autora knjige Moderna arhitektura Rijeke i Sušaka, izdavača Moderne galerije u Rijeci. Izdavačka kuća Actar (Barcelona) izdala je 2011. godine knjigu "Peripheral moment" koja prikazuje između ostaloga i njegov rad u periodu od 2000. god do 2010. god.